
				R E F E R A T  D E  A P R O B A R E 
[bookmark: _Hlk183163552]privind desemnarea reprezentanţilor Consiliului Local al Municipiului Brad în consiliul de administraţie al Spitalului Municipal Brad


În data de 24 octombrie 2024 mandatul Consiliului Local al Municipiului Brad 2020 - 2024 a încetat odată cu depunerea jurământului de către noii consilieri aleşi.
Conform prevederilor art. 187 alin. (1) și alin. (2) lit. b) din Legea nr. 95/2006 privind reforma în domeniul sănătăţii, republicată,  cu modificările şi completările ulterioare „(1) În cadrul spitalului public funcţionează un consiliu de administraţie format din 5-8 membri, care are rolul de a dezbate principalele probleme de strategie, de organizare şi funcţionare a spitalului. (2) Membrii consiliului de administraţie pentru spitalele publice din reţeaua autorităţilor administraţiei publice locale sunt:[...] b) 3 reprezentanţi numiţi de consiliul judeţean ori consiliul local, după caz, respectiv de Consiliul General al Municipiului Bucureşti, dintre care unul să fie economist”.
	Conform prevederilor art. 187 alin. (13) din același act normativ  „Dispoziţiile art. 178 alin. (1) lit. f) referitoare la incompatibilităţi, ale art. 178 alin. (2) referitoare la conflictul de interese şi ale art. 178 alin. (5) se aplică în mod corespunzător şi membrilor consiliului de administraţie. Nerespectarea obligaţiei de înlăturare a motivelor de incompatibilitate sau de conflict de interese apărute ca urmare a numirii în consiliul de administraţie are ca efect încetarea de drept a actului administrativ de numire în funcţie a respectivului membru al consiliului de administraţie”. 
	Conform prevederilor  art. 178 alin. (1) lit. f), alin. (2) și alin. 5) din același act normativ: „(1) Funcţia de manager persoană fizică este incompatibilă cu [...]; f) exercitarea funcţiei de membru în organele de conducere, administrare şi control ale unui partid politic, atât la nivel naţional, cât şi la nivel local;  
(2) Constituie conflict de interese:
[bookmark: REFt540169689][bookmark: REF540]  a) deţinerea de către manager persoană fizică, manager persoană juridică ori reprezentant al persoanei juridice de părţi sociale, acţiuni sau interese la societăţi reglementate de Legea nr. 31/1990, republicată, cu modificările şi completările ulterioare, ori organizaţii nonguvernamentale care stabilesc relaţii cu caracter patrimonial cu spitalul la care persoana în cauză exercită funcţia de manager. Dispoziţia de mai sus se aplică şi în cazurile în care astfel de părţi sociale, acţiuni sau interese sunt deţinute de către soţul/soţia, rudele ori afinii până la gradul al IV-lea inclusiv ai persoanei în cauză;	
  b) deţinerea de către soţul/soţia, rudele managerului ori afinii până la gradul al IV-lea inclusiv ai acestuia a funcţiei de membru în comitetul director, şef de secţie, laborator sau serviciu medical sau a unei alte funcţii de conducere, inclusiv de natură administrativă, în cadrul spitalului la care persoana în cauză exercită funcţia de manager;
  c) alte situaţii decât cele prevăzute la lit. a) şi b) în care managerul sau soţul/soţia, rudele ori afinii managerului până la gradul al IV-lea inclusiv au un interes de natură patrimonială care ar putea influenţa îndeplinirea cu obiectivitate a funcţiei de manager. 
	(5) Managerul răspunde, în condiţiile legii, pentru toate prejudiciile cauzate spitalului ca urmare a încălcării obligaţiilor referitoare la incompatibilităţi şi conflict de interese.” 
Urmare constituirii noului Consiliu Local al Municipiului Brad, am inițiat prezentul proiect de hotărâre prin care am propus desemnarea reprezentanţilor Consiliului Local al Municipiului Brad în consiliul de administraţie al Spitalului Municipal Brad și, implicit, abrogarea art. 4 din Hotărârea Consiliului Local nr. 73/2010, cu modificările și completările ulterioare.
Precizez că las la latitudinea Consiliului Local al Municipiului Brad desemnarea a trei reprezentanți în calitate de membri titulari și a trei reprezentanți în calitate de membri supleanți, pentru a face parte din acest consiliu de administraţie, pe perioada mandatului Consiliului Local al Municipiului Brad 2024 - 2028.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
În susţinerea propunerii mele invoc prevederile art. 178 alin. (1) lit. f), art. 187 alin. (1), alin.  (2) lit. b), alin. (5) și alin. (8) coroborat cu art. 187 alin. (13) din Legea nr. 95/2006 privind reforma în domeniul sănătăţii,  republicată cu modificările și completările ulterioare, ale art. 88 alin. (1) lit. d), alin. (1)^1 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare, ale art. 129 alin.(1), art. 129 alin. (2) lit. d), alin. (7) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.
	
P R I M A R
Florin CAZACU









